《闻总戎破敌有作》
宋代·王称

功成指顾间，一剑定诸蛮。后骑方踰甸，前军已斩关。

凶徒应破胆，黎庶渐开颜。麟阁专相待，征旗及早还。

作者简介：眉州人，字季平。王赏子。累官承议郎知龙州。刻意史学，搜采北宋太祖至钦宗九朝事迹为《东都事略》，孝宗淳熙中洪迈修四朝国史时奏进，特授直秘阁。宁宗庆元间官至吏部郎中。又有《西夏事略》。